Държавен вестник, бр. 19, 2016 г., стр. 23

БРОЙ  19	
Д Ъ Р Ж А В Е Н  В Е С Т Н И К 	
СТР.  23  
18. води регистър на издадените удосто­
верения за завършен курс на обучение по 
образец съгласно приложение № 1;
19. подпомага дейността на управителния 
съвет;
20. изпълнява функциите на Национален 
ресурсен център по CAF, като:
а) координира и оказва съдействие на адми­
нистрациите при въвеждането на модела CAF;
б) организира и участва в удостоверяването 
на извършената самооценка на администра­
циите с модела CAF;
в) провежда обучения и консултации за 
популяризирането, въвеждането и прилагането 
на модела CAF;
г) организира форуми, конференции и 
обсъждания за въвеждането и прилагането 
на модела CAF;
д) проучва и популяризира добри практики 
по внедряването и прилагането на модела CAF;
е) подкрепя и участва в работата на европей­
ската мрежа от национални CAF кореспонденти 
и ползватели на CAF в публичния сектор;
ж) осъществява сътрудничество с Евро­
пейския CAF ресурсен център към Европей­
ския институт по публична администрация 
и с националните CAF ресурсни центрове и 
кореспонденти в различни държави;
з) провежда изследвания и публикува 
информация за въвеждане и прилагане на 
модела CAF.
(2) Дирекция „Обучение, международна дей­
ност и проекти“ изпълнява и други функции, 
възложени є със заповед на изпълнителния 
директор.
Г л а в а  ч е т в ъ р т а
ОРГАНИЗАЦИЯ НА РАБОТАТА
Чл. 18. (1) Работното време на служителите 
в Института е 8 часа дневно с променливи 
граници и 40 часа седмично при 5-дневна 
работна седмица.
(2) Служителите сами определят началото 
на работното си време, което може да бъде в 
периода от 7,30 до 10,00 ч. Краят на работното 
време се определя в зависимост от началото 
на работния ден след задължително отработ­
ване на 8 часа дневно.
(3) Служителите на Института ползват 
обедна почивка 30 минути между 12 и 14 ч.
(4) В зависимост от учебните програми 
изпълнителният директор със заповед може 
да определи за отделни служители различно 
от посоченото в ал. 2 и 3 разпределение на 
работното време и почивките.
(5) Редът за отчитане на работното време 
се определя със заповед на изпълнителния 
директор.
Чл. 19. Служителите в Института, заемащи 
ръководни длъжности, съобразно възложени­
те функции и задачи на ръководеното от тях 
административно звено:
1. възлагат задачи на работещите в звеното, 
контролират и отговарят за тяхното срочно 
и качествено изпълнение;
2. осигуряват взаимодействието с другите 
звена в Института в съответствие с установени­
те организационни връзки и разпределението 
на дейностите между тях;
3. изготвят ежегодно отчет за дейността на 
ръководеното от тях административно звено 
и предлагат конкретни мерки за подобряване 
на дейността в него;
4. предлагат назначаване, повишаване, 
стимулиране, санкциониране и освобожда­
ване на работещите в ръководеното от тях 
административно звено.
Чл. 20. Държавните служители и лица­
та, работещи по трудово правоотношение 
в Института, изпълняват възложените им 
задачи съобразно утвърдените длъжностни 
характеристики.
Чл. 21. (1) Документите, изпратени до 
Института от държавни органи, от юридичес­
ки или физически лица, се регистрират във 
входящ регистър, като се отбелязва датата на 
получаването им.
(2) При регистрирането на документите се 
извършва проверка за наличието на всички 
материали, посочени в тях, и се образува слу­
жебна преписка, която се разпределя според 
адресата или съдържанието є.
Чл. 22. (1) Изпълнителният директор 
разпределя преписките с резолюция, която 
съдържа указания, срок за изработване, дата 
и подпис.
(2) Ръководителите на звена възлагат с 
резолюция изработването на служебните 
преписки на определен служител. При възла­
гане на повече от един служител се посочва 
отговорният от тях.
Чл. 23. Изходящите от Института доку­
менти се съставят в 2 екземпляра. Вторият 
екземпляр съдържа инициалите и подписа 
на служителя, който е изготвил документа, 
както и на ръководителя на съответното 
административно звено, като се посочва и 
датата.
Чл. 24. Служителите в Института могат да 
бъдат награждавани с отличия за образцово 
изпълнение на служебните им задължения.
Чл. 25. Пропускателният режим и други 
специфични разпоредби, свързани с дейността 
на Института, се определят с вътрешни пра­
вила, утвърдени от изпълнителния директор.
ЗАКЛЮЧИТЕЛНА РАЗПОРЕДБА
Параграф единствен. Правилникът се при­
ема на основание чл. 35а, ал. 6 ЗДСл.